Stenka Rasin

Stepan (Stenka) Timofejevitsj Razin (russisk: Степан (Стенька) Тимофеевич Разин; i Norge mest kjent som  Stenka Rasin; født 1630, død  i Moskva) var en donkosakk som ledet en bondereisning mot adel og tsaren i det sørlige Russland.

 Kosakkenes opprør 1670-71 
Russlands lange krig mot Sverige og Polen på 1500- og 1600-tallet førte til tunge skattebyrder og tvangsrekrutteringer til den russiske hær. Derfor flyktet mange bønder sørover for å slutte seg til kosakkene.

Razin nevnes første gang i skriftlige kilder i 1661, som utsending i et diplomatisk ærend fra donkosakkene til kalmukkene. Samme året foretok han også en valfart til Solovki-klosteret ved Hvitsjøen. Så blir det stille om ham i seks år, før han kommer til syne igjen - som opprørsleder.«Stenka Razin», accordeonworld]</ref> Våren 1670 reiste gammeltroende og rømte livegne seg til Razins opprør og dro oppover Volga mot Moskva, men ble nedkjempet på veien. 16. juni 1671 feiret tsar Aleksej seieren over Razin med å henrette ham på podiet på Den røde plass, etter anvisning av tsaren personlig. Razin ble pisket med knutt, fikk lemmene vridd av ledd og tilbake på plass, og ble brent med glødende jern før han ble halshugget, og innvollene kastet til hundene.Simon Sebag Montefiore: Romanov (s. 106), Cappelen Damm, Cappelen Damm, Oslo 2016, ISBN 978-82-02-56156-7

Det var lett å rekruttere livegne med løfter om likestilling. I Astrakhan ble det utropt en kosakkrepublikk etter blodige strider. Opprørene fortsatte i over et år, og kosakkene måtte nedkjempes i åtte omganger før deres interne stridigheter påførte dem et endelig nederlag. Stenka Razin og hans bror Frol ble tatt til fange i 1671, og begge henrettet.

Sang 
Stenka Razin er helten i en populær russisk folkevise (tekstforfatteren er Dmitrij Sadovnikov (Дмитрий Николаевич Садовников), men melodien er tradisjonell), bedre kjent i Russland som «Volga, Volga mat' rodnaya» («Volga, Volga, fødelandets mor»). Sangen ble dramatisert i 1908 i den aller første russiske langfilmen, Ponisovaja Volnitsa, regissert av Vasilij Gonsjarov. Melodien har også blitt brukt til drikkeviser, bl.a. den studentikose Upp på väggen går en gädda, fra Åbo Akademi.

Tom Springfield skrev en engelsk tekst til den med tittelen The Carnival is Over. Den ble en slager for den australske gruppen The Seekers i 1965,<ref>[https://www.songfacts.com/facts/the-seekers/the-carnival-is-over The carnical is over som avsluttet konsertene sine med den. 

C.C. Bøyesen har skrevet en norsk tekst. På norsk bærer den tittelen Hjemløs. Sangen ble spilt inn av Jan Høiland med Carsten Kloumans orkester 4. desember 1961. Arr.: C. Klouman. Den ble utgitt på singlen Columbia 45GN 1698. 

Visa er også innspilt på norsk på albumet Frem fra Glemselen kap. 8 med Helge Borglund.

Referanser

Eksterne lenker
 Videosnutt Stenka Rasin sunget av Sovjetarmeens kor

Kategori:Russlands historie
Kategori:Kosakker
Kategori:Skillingsviser